open-index/open-wikipedia-markdown huggingface dataset:
একশালা বন্দোবস্ত

**একশালা বন্দোবস্ত** ১৭৭৭ খ্রিষ্টাব্দে ব্রিটিশ ভরতে প্রবর্তিত একটি ভূমি কর আদায়র ব্যবস্থা। : কর ধার্যের সুবিধার্থে গভর্নর জেনারেল ওয়ারেন হেস্টিংস ভারতের ভূ-সম্পত্তির মূল্য নির্ধারণের জন্য ১৭৭৬ এ আমিনি কমিশন নামে একটি কমিশন গঠন করেন। করদাতা কৃষকদের মধ্যে নিলাম ডাকের ভিত্তিতে বিদ্যমান পাঁচশালা বন্দোবস্তের (১৭৭২-১৭৭৬) বদলে ১৭৭৭ থেকে একটি নতুন বন্দোবস্ত প্রয়োজনীয় হয়ে পড়ে। ওয়ারেন হেস্টিংস ভূ-সম্পত্তি জরিপ (যাকে বলা হয় ‘আমিনি’) করার জন্য একটি কর কমিশন গঠন এবং পরবর্তী বন্দোবস্তের জন্য ভূমির যথাযথ কর নির্ণয়ের সুপারিশ করেন। চুক্তিভিত্তিক দুজন কর্মকর্তা এবং একজন স্থানীয় দীউয়ান সমন্বয়ে এ কমিশন গঠিত হয়। চুক্তিভিত্তিক দুই কর্মকর্তা ডেভিড অ্যান্ডারসন এবং জর্জ বোগলে কমিশনার হিসেবে এবং দীউয়ান গঙ্গাগোবিন্দ সিং পেশকার হিসেবে দায়িত্ব পালন করেন। গভর্নর জেনারেল ও কাউন্সিলের অন্যান্য সদস্যগণ কর নির্ণয়ে একটি স্থিরমূল্য-হিসাব নির্ধারণের বিষয়ে একমত হন, যাতে নমুনামাফিক কিছু কাট-ছাঁটের পর তা স্থায়ী কর আরোপণ পদ্ধতি হিসেবে প্রতিষ্ঠিত হতে পারে। এ লক্ষ্য অর্জনে কমিশনকে বাস্তবসম্মত কর্ম পরামর্শ প্রণয়ন করতে বলা হয়।

আমিনি কমিশন পাঁচটি সুপারিশ ও মন্তব্য পেশ করে:
(১) জমিদারদের অনাদায়ি কর পরিশোধে অনীহার কারণে কর মওকুফযোগ্য হবে না;
(২) একটি কর বিলুপ্ত হলে আরেকটি কর সৃষ্টি হয়; ফলত কর ছাঁটাই কিংবা কর বিলোপ কোনোটাই রায়তদের জন্য সুফলদায়ক হয় না;
(৩) নদী, নতুন হাট-বাজার পার্শ্ববর্তী জমিদারের হাতে বেদখল হওয়ার অজুহাতে কর হ্রাসের দাবি সমর্থনযোগ্য নয়;
(৪) স্থানীয় বিষয়-আশয় সম্পর্কে সরকারি উদাসীনতার সুযোগে জমিদাররা অকল্পনীয় পরিমাণে জমিজমা আলাদা করে নিয়েছে;
(৫) কোম্পানির দীউয়ানির ধারণার চেয়ে কর পরিস্থিতির অবনতি হয়েছে।

আমিনি কমিশন রিপোর্ট নিয়ে কাউন্সিল সদস্যদের মধ্যে উত্তপ্ত বিতর্ক হয় এবং একটি চূড়ান্ত বন্দোবস্ত প্রস্ত্তত করার আগে আরও তথ্য সংগ্রহের নির্দেশ দেওয়া হয়। এই অন্তর্বর্তী সময়ের জন্য কোর্ট অব ডিরেক্টরস-এর কাছে এক বা তিন বছরের জন্য মেয়াদি বন্দোবস্ত প্রদানের সুপারিশ করা হয়। এ রিপোর্টের একটি কপি গভর্নর জেনারেলের সমর্থন ও সুপারিশসহ কোর্ট অব ডিরেক্টরস-এর কাছে পাঠানো হয়। ‘কোর্ট’ জমিদারদের সঙ্গে এক থেকে তিন বছরের একটি বন্দোবস্ত করার জন্য কলকাতা সরকারকে নির্দেশ দেয়। এই বন্দোবস্ত **একশালা বন্দোবস্ত** নামে পরিচিত।

বিষয়শ্রেণী:ব্রিটিশ ভারত
দশশালা বন্দোবস্ত

**দশশালা বন্দোবস্ত(''১৭৯০) :**'' পিট-এর ভারত আইন ১৭৮৪-এর একটি দফায় কলকাতা সরকারকে অনতিবিলম্বে রাজস্ব নিয়ে পরীক্ষা-নিরীক্ষা বন্ধ করা এবং সরকার ও জমিদার উভয় তরফের জন্য সুবিধাজনক শর্তের আওতায় জমিদারদের সাথে রাজস্ব প্রশ্নে চিরস্থায়ী বন্দোবস্ত সম্পাদনের নির্দেশ দেওয়া হয়। চিরস্থায়ী বন্দোবস্ত সম্পাদনের জন্য স্পষ্ট নির্দেশ দিয়ে ১৭৮৬ সনে ব্রিটিশ ভূস্বামী শ্রেণীর অন্যতম সদস্য লর্ড কর্নওয়ালিসকে গভর্নর জেনারেল করে পাঠানো হয়। একটি চিরস্থায়ী ব্যবস্থা প্রতিষ্ঠার জন্য তিনি তার রাজস্ব উপদেষ্টা জন শোরের (রাজস্ব বোর্ডের সভাপতি ও কাউন্সিল সদস্য) প্রবল বিরোধিতার সম্মুখীন হন। উল্লেখ্য, জন শোর ছিলেন বাংলার রাজস্ব বিষয়ে সেরা বিশারদ। শোরের বিশ্বাস ছিল যে, অনতিবিলম্বে চিরস্থায়ী বন্দোবস্ত সম্পাদন করার মতো যথেষ্ট তথ্য তাদের হাতে নেই। অবশ্য নীতিগতভাবে তিনি চিরস্থায়ী বন্দোবস্ত ধারণার বিরোধী ছিলেন না। তার কেবল আপত্তি ছিল চিরস্থায়ী বন্দোবস্ত ব্যবস্থা প্রবর্তনের সময় নিয়ে। তার যুক্তি ছিল এই যে, একেকটি স্বতন্ত্র তালুকের প্রকৃত সম্পদ এবং জমিতে রায়তসহ যাদের স্বার্থ জড়িত রয়েছে তাদের প্রকৃত অধিকার ও দায়দায়িত্বের বিষয় বিবেচনায় না নিয়ে চিরস্থায়ী বন্দোবস্ত সম্পাদন করা হলে তাতে এ চুক্তির সকল পক্ষেরই স্থায়ী ক্ষতি হতে পারে। শোর তাই চিরস্থায়ী বন্দোবস্ত বলবৎ করা আরও দুই বা তিন বছর স্থগিত রাখার অনুকূলে ছিলেন, যাতে করে ইত্যবসরে জমির সম্পদ ও জমিতে অধিকার সম্পর্কে পর্যাপ্ত তথ্য সংগ্রহ করা সম্ভব হয়।

চিরস্থায়ী বন্দোবস্ত ব্যাপারে এহেন প্রশ্নে কর্নওয়ালিস ও শোরের মধ্যে প্রবল মতপার্থক্য দেখা দেয়। কর্নওয়ালিস যুক্তি দেন যে, গত বিশ বছরে সংগৃহীত তথ্যই চিরস্থায়ী বন্দোবস্ত সম্পাদনের জন্য যথেষ্ট। তার আরও যুক্তি ছিল, কোন এক বা একাধিক তরফের বেলায় কোন গলদ-ত্রুটি ধরা পড়লে সেগুলি চিরস্থায়ী বন্দোবস্তের সু-প্রভাবে অচিরেই দূর হয়ে যাবে। কর্নওয়ালিস বিশ্বাস করতেন, চিরস্থায়ী বন্দোবস্ত ব্যবস্থা জমিদারদের নিজেদেরকে উন্নয়নকামী জমিদার ও কৃষি পুঁজিবাদী করে তোলার ব্যাপারে যথেষ্ট প্রেরণা যোগাবে।

কর্নওয়ালিস ও শোর তাদের নিজ নিজ অভিমত ও এতদসংক্রান্ত অন্যান্য দলিলপত্র কোম্পানির পরিচালক সভার কাছে চূড়ান্ত সিদ্ধান্তের জন্য পাঠাতে সম্মত হন। তারা আরও একমত হন যে, ইত্যবসরে সরকারের উচিত হবে ১৭৯০ থেকে ১০ বছর মেয়াদের জন্য জমি বন্দোবস্ত দেওয়া যার সাথে এই মর্মেও বিজ্ঞপ্তি থাকবে যে, যদি পরিচালক সভা চিরস্থায়ী বন্দোবস্তের অনুকূলে মত প্রকাশ করেন তাহলে এই দশসালা বন্দোবস্তই অবিলম্বে চিরস্থায়ী বলে ঘোষিত হবে।

## তথ্যসূত্র

বিষয়শ্রেণী:ব্রিটিশ ভারত
অনেক সাধের ময়না

***অনেক সাধের ময়না*** ২০১৪ সালে মুক্তিপ্রাপ্ত একটি বাংলাদেশী চলচ্চিত্র। চলচ্চিত্রটির পরিচালক জাকির হোসেন রাজু ও চিত্রনাট্য লিখেছেন ফারজানা। পরিবেশক ও প্রচারক হিসেবে কাজ করেছেন জাজ মাল্টিমিডিয়া। চলচ্চিত্রটির প্রধান চরিত্রে অভিনয় করেছেন মাহিয়া মাহী এবং বাপ্পি চৌধুরী।

## কাহিনীভাগ
ময়না গ্রামের সুন্দরী মেয়ে, মতি গ্রামের শিক্ষিত ছেলে এবং মনা গ্রামের একজন সাধারণ এবং নির্বোধ ছেলে। যখন ময়না তাদের উভয়ের জীবন থেকে হারিয়ে যায় তখন সবকিছুই পরিবর্তন হয়ে যায়। এই প্রেমের গল্প কি সবসময়ই ভালোভাবে শেষ হতে হবে? অথবা একটি দুঃখজনক বা উভয় হতে হবে?

## অভিনয়ে
* মাহিয়া মাহী ময়না হিসেবে
* বাপ্পি চৌধুরী মতি হিসেবে
* আনিসুর রহমান মিলন মনা হিসাবে
* বিপাশা
* আলীরাজ

## সংগীত

## মুক্তি
চলচ্চিত্রটি ২০১৪ সালের ৭ই নভেম্বর মুক্তি পায়।

## তথ্যসূত্র

## বহিঃসংযোগ

* 

বিষয়শ্রেণী:২০১৪-এর চলচ্চিত্র
বিষয়শ্রেণী:জাজ মাল্টিমিডিয়া'র চলচ্চিত্র
বিষয়শ্রেণী:ইমন সাহা সুরারোপিত চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:জাকির হোসেন রাজু পরিচালিত চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী নাট্য চলচ্চিত্র
মায়ের আঁচল

***মায়ের আঁচল*** একটি বাংলা চলচ্চিত্র,  এর পরিচালক অনুপ সেনগুপ্ত এবং এসকে মুভিজ ব্যানারের অধীনে অপূর্ব সেনগুপ্ত দ্বারা নির্মিত। এই ছবিতে অভিনয় করেছেন প্রসেনজিৎ চট্টোপাধ্যায়, রঞ্জিত মল্লিক, তাপস পাল এবং অভিষেক চট্টোপাধ্যায়। সঙ্গীত রচনা করেছেন অশোক ভাদ্র।

## অভিনয়ে
* প্রসেনজিৎ চট্টোপাধ্যায়
* রঞ্জিত মল্লিক
* তাপস পাল
* অভিষেক চট্টোপাধ্যায়
* দীপঙ্কর দে
* রচনা বন্দ্যোপাধ্যায়
* শংকর চক্রবর্তী
* অনামিকা সাহা
* অনুরাধা রায়
* লকেট চট্টোপাধ্যায়

## সংগীত

## তথ্যসূত্র

বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:প্রসেনজিৎ চট্টোপাধ্যায় এবং রঞ্জিত মল্লিক অভিনীত চলচ্চিত্রের তালিকা
বিষয়শ্রেণী:বাংলা ভাষার ভারতীয় চলচ্চিত্র
আল জাজিরা মুবাশের

**আল জাজিরা মুবাশের (**) মূলত একটি টেলিভিশন চ্যানেল
যা আল জাজিরা মিডিয়া নেটওয়ার্ক এর মাধ্যমে পরিচালিত। আল জাজিরা মুবাশের ১৫ এপ্রিল, ২০০৫ তারিখে চালু করা হয়। এটি দোহা, কাতার ভিত্তিক একটি আরবী চ্যানেল। চ্যানেলটি বিভিন্ন ঘটনা,সংবাদ ও বক্তব্য সরাসরি সম্প্রচার ও আরবিতে অনুবাদ করে থাকে। চ্যানেলটি **আল জাজিরা লাইভ** হিসাবেও পরিচিত। *মুবাশের* মূলত আরবী শব্দ যার অর্থ *সরাসরি* (সরাসরি সম্প্রচার)।

আল জাজিরা মুবাশের মার্কিন যুক্তরাষ্ট্রর চ্যানেল সি-স্প্যান এবং ইউকের বিবিসি সংসদ এর অনুরূপ একটি চ্যানেল। চ্যানেলটির ওয়েবসাইটেও বিভিন্ন ঘটনা সরাসরি সম্প্রচারিত হয়।

২০১৪ সালে, চ্যানেলটি আল জাজিরা মিডিয়া নেটওয়ার্ক এর গ্রাফিক্স আপগ্রেডের অংশ হিসাবে গ্রাফিক্স আপগ্রেড করেছে।

এটি এপ্রিল ২০০৫ সালে চালু করা হয়, আল জাজিরা মোবাশের হচ্ছে প্রথম মিডিল ইস্টার্ন ২৪ ঘণ্টা লাইভ নিউজ এবং ইভেন্ট চ্যানেল।

আল জাজিরা মুবাশের, আরব বিশ্বের চোখ ও কান হিসাবে কাজ করে। চ্যানেলটি বিশ্বব্যাপী এবং আঞ্চলিক ইভেন্টের দর্শকদের রিয়েল-টাইম ফুটেজ দেওয়ার জন্য নিবেদিত।

চ্যানেলটির রিমোট ফিড এবং মাঠ পর্যায়ে ক্যামেরা রয়েছে যার মাধ্যমে রাজনৈতিক, সামাজিক, সাংস্কৃতিক ও অর্থনৈতিক, রাজনৈতিক চলাচল সম্প্রচার, সম্মেলন, আলোচনা এবং সভাগুলো শ্রোতাদের জন্য তারা সরাসরি সম্প্রচার করে। যখন মানুষ তৎক্ষণাৎ ঘটনার বিষয়ে জানতে চায় তখন তারা আল জাজিরা মুবাশেরের সরাসরি সম্প্রচারের প্রতি নির্ভরশীল হয়।

২০১৪ সালের ২০ ডিসেম্বর আল জাজিরা মিডিয়া নেটওয়ার্ক, আল জাজিরা মুবাশের এবং আল জাজিরা মুবাশের (মিশর)কে আল জাজিরা আল-আম্মা (এজেএমজি) বা **আল জাজিরা লাইভ জেনারেল** নামে একটি নতুন চ্যানেল করে দেয়।

নতুন আল জাজিরা মুবাশের আল-আম্মা সারা বিশ্ব থেকে একযোগে বিশ্লেষণের সাথে লাইভ ইভেন্টের প্রতিবেদন দিয়ে আসছে।
চ্যানেলটি দর্শকদের মনোযোগ আকর্ষণ করে এবং দর্শকদের মধ্যে গ্রহণযোগ্যতা নিশ্চিত করে এবং ইভেন্টগুলি প্রকাশ করে। চ্যানেলটি দর্শকদের জন্য সহজে বোধগম্য তথ্য পরিবেশন করে ও তাদের মতামতগুলি বজায় রাখার জন্য খোলাখুলি পরিবেশন করা হয়।
আউটপুট নির্দিষ্ট ট্রান্সমিশন গ্রিড একটি ঐতিহ্যগত প্যাটার্ন যা দর্শকদের পরামর্শ উপর নির্ভর করে।

## তথ্যসূত্র

বিষয়শ্রেণী:টেলিভিশন স্টেশন
বিষয়শ্রেণী:আরবি ভাষার টেলিভিশন স্টেশন
বিষয়শ্রেণী:টেলিভিশন
বিষয়শ্রেণী:আল জাজিরা
বিষয়শ্রেণী:সংসদীয় সম্প্রচারক
বিষয়শ্রেণী:২০০৫-এ প্রতিষ্ঠিত টেলিভিশন চ্যানেল ও স্টেশন
২০১৮ নেদারল্যান্ডস ত্রি-দেশীয় সিরিজ

**২০১৮ নেদারল্যান্ডস ত্রি-দেশীয় সিরিজ** একটি টুয়েন্টি২০ আন্তর্জাতিক ক্রিকেট প্রতিযোগিতা যেটি ২০১৮ সালের জুনে নেদারল্যান্ডসে অনুষ্ঠিত হয়েছে। এটি আয়ারল্যান্ড, নেদারল্যান্ডস ও  স্কটল্যান্ডের মধ্যকার একটি ত্রিদেশীয় সিরিজ ছিল। অভিপ্রায় হল তিনটি দলের মধ্যে একটি সিরিজ বার্ষিক ইভেন্ট হবে।

## দলীয় সদস্য

## পয়েন্ট তালিকা

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

### ৪র্থ টি২০আই

### ৫ম টি২০আই

### ৬ষ্ঠ টি২০আই

## তথ্যসূত্র

## বহিঃসংযোগ

বিষয়শ্রেণী:২০১৮-এ ওলন্দাজ ক্রিকেট
বিষয়শ্রেণী:২০১৮-এ আইরিশ ক্রিকেট
বিষয়শ্রেণী:২০১৮-এ স্কটিশ ক্রিকেট
বিষয়শ্রেণী:২০১৮-এ আন্তর্জাতিক ক্রিকেট প্রতিযোগিতা
বিষয়শ্রেণী:জুন ২০১৮ সালে ইউরোপে ক্রীড়া প্রতিযোগিতা
হুসেনি ব্রাহ্মণ

**হুসেনি ব্রাহ্মণ** হল মোহ্যাল সম্প্রদায় যা হিন্দু ও ইসলাম উভয়ের সাথে সংযুক্ত। রাজস্থান, মহারাষ্ট্র, পঞ্জাবে বেশ কিছু হুসেনি ব্রাহ্মণ বাস করেন। পাশাপাশি প্রতিবেশী পাকিস্তানের সিন্ধুপ্রদেশ ও পাঞ্জাবেও রয়েছেন তারা৷ ।

## দত্তের সাত পুত্র
হুসেনি ব্রাহ্মণ সম্পর্কে বিভিন্ন কিংবদন্তীর মধ্যে এটিও বর্ণিত হয়েছে যে সন্তানহীন দত্ত ব্যক্তিগতভাবে হুসেন ইবনে আলীর সংগে সাক্ষাৎ করেছিলেন এবং সন্তান লাভের ইচ্ছা প্রকাশ করেছিলেন। তার ইচ্ছার প্রতিক্রিয়ায়, তাকে জানানো হয়েছিল যে তার ভাগ্যতে কোন সন্তান নেই। তাকে জানানো হলো তিনি পুত্রের পিতা হতে পারবেন না, তা জানার পরে তিনি অজ্ঞান হয়ে পড়েন এবং কষ্টে কাঁদতে লাগলেন ও সন্তানের জন্যে আল্লাহর কাছে ইমাম হোসেনকে অনুরোধ করতে বললেন। এ সময়ে ইমাম হোসেন তাকে জানান যে তার পুত্র সন্তান হবে। ঘটনাচক্রে হঠাৎ করে কেউ হুসেনকে প্রশ্ন করে যে, তিনি আল্লাহর ইচ্ছাকে চ্যালেঞ্জ করেছেন। এ কথা শুনে ইমাম দত্তকে বললেন, তার একাধিক সন্তান হবে। ইমাম তাকে সাত সন্তান জন্মের সুসংবাদ দিয়ে ছিলেন। হুসাইন ব্রাহ্মণরা ১৯৪৭ সাল পর্যন্ত লাহোরে বসবাস করতেন এবং এরপরে তারা অন্য জায়গায় স্থানান্তরিত হয়।

## অন্যান্য
সুন্নি মুসলমানদের তীর্থস্থানের একটি হল রাজস্থানের আজমীর, যেখানে মঈনউদ্দীন চিশতি বসবাস করতেন এবং শেষকাল অতিবাহিত করেছিলেন, সেখানে আজও এমন একটি শ্রেণী রয়েছে যারা নিজেদেরকে হুসেনী ব্রাহ্মণ বলে ডাকে, যারা হিন্দু না এবং ধর্মীয় মুসলমান না। হুসাইন ব্রাহ্মণরা হিন্দুধর্ম ও ইসলামী ঐতিহ্যের মিশ্রণ অনুশীলন করে থাকে। হিন্দি/উর্দু ভাষাতে একটি জনপ্রিয় ভাষ্য হুসেনী ব্রাহ্মণকে বোঝায়: "ওয়াহ দত্ত সুলতান, হিন্দু কা ধার্ম, মুসালমান কা ঈমান, আধা হিন্দু আধা মুসালমান (ভালো দত্ত সুলতান, হিন্দুর ধর্ম এবং মুসমানের বিশ্বাস, অর্ধ হিন্দু এবং অর্ধ মুসলমান)।

## তথ্যসূত্র

## বহিঃসংযোগ

বিষয়শ্রেণী:ভারতের জাতিগোষ্ঠী
বিষয়শ্রেণী:ব্রাহ্মণ সম্প্রদায়
হাশমতুল্লাহ শাহিদী

**হাশমতুল্লাহ শাহিদী** (; জন্ম: ৪ নভেম্বর ১৯৯৪) একজন আফগান ক্রিকেটার। তিনি ২০১৩ সালের অক্টোবরে কেনিয়ার বিরুদ্ধে একদিনের আন্তর্জাতিক ক্রিকেটে আত্মপ্রকাশ করেন। তিনি ২০১৮ সালের জুনে অনুষ্ঠিতব্য আফগানিস্তানের প্রথম  টেস্ট ম্যাচে অংশগ্রহণকারী ১১ জন ক্রিকেটারের মধ্যে অন্যতম একজন ছিলেন।

## খেলোয়াড়ী জীবন
২০১৭-১৮ মৌসুমে অনুষ্ঠিতব্য আহমেদ শাহ আবদালী ৪ দিনের টুর্নামেন্টে ফাইনাল ম্যাচে তিনি প্রথম ইনিংসে ১৬৩ রান সংগ্রহ করেন।

### টেস্ট ক্রিকেট
২০১৮ সালের মে মাসে অনুষ্ঠিতব্য ভারতের বিরুদ্ধে আফগানিস্তানের প্রথম উদ্বোধনী টেস্ট ম্যাচের জন্য তিনি নির্বাচিত হন এবং খেলায় অংশগ্রহণ করেন। যার ফলে ১৪ ই জুন ২০১৮ তারিখে, তিনি ভারতের বিরুদ্ধে আফগানিস্তানের হয়ে টেস্ট ক্রিকেটে অভিষিক্ত হন।

## তথ্যসূত্র

## বহিঃসংযোগ
* 

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আফগানিস্তানের টেস্ট ক্রিকেটার
বিষয়শ্রেণী:আফগানিস্তানের একদিনের আন্তর্জাতিক ক্রিকেটার
বিষয়শ্রেণী:আফগানিস্তানের টুয়েন্টি২০ আন্তর্জাতিক ক্রিকেটার
বিষয়শ্রেণী:২০১৯ ক্রিকেট বিশ্বকাপের ক্রিকেটার
বিষয়শ্রেণী:আফগান ক্রিকেটার
বিষয়শ্রেণী:লগার প্রদেশের ব্যক্তিত্ব
বিষয়শ্রেণী:বন্দ-ই-আমির ড্রাগন্সের ক্রিকেটার
বিষয়শ্রেণী:স্পিন ঘর টাইগার্সের ক্রিকেটার
বিষয়শ্রেণী:২০২৩ ক্রিকেট বিশ্বকাপের ক্রিকেটার
সিরাজগঞ্জ সরকারি কলেজ

**সিরাজগঞ্জ সরকারি কলেজ** বাংলাদেশের সিরাজগঞ্জ জেলায় অবস্থিত একটি সরকারি কলেজ। এই কলেজটি *সিরাজগঞ্জ  কলেজ* নামে পরিচিত। আধুনিক সুযোগ সুবিধা সহ শ্রেণিকক্ষ, গবেষণাগার, লাইব্রেরি এবং সাধারণ রুম রয়েছে। কলেজ রাজনৈতিক অস্থিরতা থেকে মুক্ত ফলে কলেজটি দে‌শের অন্যতম  কলেজের স্বীকৃতি পেয়েছে।

যমুনা বিধৌত জনপদ সিরাজগঞ্জে উচ্চ শিক্ষা লাভের সুযোগ ও জনগোষ্ঠীর জীবনমান উন্নয়নের আকাঙ্ক্ষা থেকে ১৯৪০ সালে প্রতিষ্ঠিত হয় সিরাজগঞ্জ কলেজ। ১৯৭৯ সালে কলেজটি জাতীয়করণ করা হয়। দেশ ও জাতির সেবার ব্রতে উদ্দীপ্ত সুনাগরিক গড়ার জন্য প্রতিষ্ঠানটি সদা সচেষ্ট।

## ইতিহাস
সিরাজগঞ্জ সরকারি কলেজ যমুনা নদী থেকে ৫০০ মিটার পশ্চিমে সিরাজগঞ্জ শহরের উত্তর পার্শ্বে অবস্থিত। ১৯৪০ সালে প্রতিষ্ঠার পর ১৯৭৯ সালে কলেজটিকে জাতীয়করণ করা হয়। কলেজটিতে মোট পাঁচটি শিক্ষায়তনিক ভবন, একটি মিলনায়তন, দুইটি ছাত্রাবাস, একটি ছাত্রীনিবাস ও একটি মসজিদ রয়েছে।

## অনুষদ সমূহ
সিরাজগঞ্জ সরলারি কলেজের মাল্টিমিডিয়া শ্রেণিকক্ষে শ্রেণিকার্যক্রম পরিচালনার ব্যবস্থা রয়েছে।
**স্নাতক সম্মান**
* বাংলা বিভাগ	
* ইংরেজি বিভাগ	
* পদার্থ বিভাগ	
* রসায়ন বিভাগ	
* গণিত বিভাগ 	
* প্রাণিবিদ্যা বিভাগ	
* উদ্ভিদবিদ্যা বিভাগ	
* ইসলামের ইতিহাস বিভাগ
* ইতিহাস বিভাগ 	
* ইসলামিক স্টাডিজ বিভাগ 	
* অর্থনীতি বিভাগ	
* হিসাববিজ্ঞান বিভাগ	
* ব্যবস্থাপনা বিভাগ
* মার্কেটিং বিভাগ 
* দর্শন বিভাগ
* রাষ্ট্রবিজ্ঞানবিভাগ

**উচ্চ মাধ্যমিক** 
* বিজ্ঞান বিভাগ
* বাণিজ্য বিভাগ
* মানবিক বিভাগ

## অর্জন
উচ্চ মাধ্যমিক পরীক্ষায় সিরাজগঞ্জ সরকারি কলেজ ২০১২ সালে রাজশাহী বোর্ডে ৫ম স্থান অর্জন করে।

## উল্লেখযোগ্য শিক্ষার্থী

* ইকতিয়ার চৌধুরী - বাংলাদেশী কথা সাহিত্যিক, কূটনীতিবিদ ও মুক্তিযোদ্ধা
* ইমতিয়ার শামীম - বাংলাদেশী লেখক ও সাংবাদিক
* ইসহাক খান - বাংলাদেশী কথাসাহিত্যিক, গল্পকার ও নাট্যকার
* গাজী আতাউর রহমান - বীর মুক্তিযোদ্ধা ও জাতীয় সংসদের সদস্য
* রফিকুল ইসলাম সেখ - রাজশাহী প্রকৌশল ও প্রযুক্তি বিশ্ববিদ্যালয়ের ৭ম উপাচার্য (রুয়েট)
* নুরুল ইসলাম তালুকদার - রাজনীতিবিদ

## ভবিষ্যৎ পরিকল্পনা

## অবস্থান
বাংলাদেশের যে কোন স্থান থেকে কড্ডার মো‌ড়ে নেমে বাসে অথবা বেবিটেক্সিযোগে (সিএনজি স্ট্যান্ডে) নেমে রিকশাযোগে সিরাজগঞ্জ শহরের এস এস রোড দিয়ে সিরাজগঞ্জ সরকারি কলেজে যাওয়া যাবে। এছাড়া সিরাজগঞ্জ রোড হতে বাসে অথবা বেবিটেক্সিতে উঠে সিরাজগঞ্জ শহর বাস স্টপেজে নেমে রিকশাযোগে সিরাজগঞ্জ সরকারি কলেজে যাওয়া যাবে।

## আরও দেখুন
* সরকারি কলেজ
* বেসরকারি কলেজ
* জাতীয় বিশ্ববিদ্যালয়

## তথ্যসূত্র

## বহিঃসংযোগ
* মাধ্যমিক ও উচ্চশিক্ষা অধিদপ্তর 

বিষয়শ্রেণী:সিরাজগঞ্জ জেলার মহাবিদ্যালয়
বিষয়শ্রেণী:১৯৪০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৪০-এ প্রতিষ্ঠিত
বিষয়শ্রেণী:বাংলাদেশ উন্মুক্ত বিশ্ববিদ্যালয়ের শিক্ষাকেন্দ্র
বিষয়শ্রেণী:সিরাজগঞ্জ
চৌবাড়ী ড. সালাম জাহানারা ডিগ্রী কলেজ

**চৌবাড়ী ড. সালাম জাহানারা ডিগ্রী কলেজ** কামারখন্দ উপজেলা সিরাজগঞ্জ জেলা    বাংলাদেশের একটি বেসরকারি কলেজ। এই কলেজটি "চৌবাড়ী কলেজ" নামে পরিচিত।  আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম  কলেজের স্বীকৃতি পেয়েছে।

## ইতিহাস
চৌবাড়ী ইসলমিয়া উচ্চ বিদ্যালয়টিকে ১৯৯৩ ইং সালে দ্বাদশ শ্রেণীতে রূপান্তরিত করার জন্য চৌবাড়ী গ্রামের মরহুম ড.আব্দুস সালাম মিয়া এর একক অর্থায়নে অত্র এলাকার মুরুববী ও যুবকদের সহযোগিতায় এবং কমিটি কর্তৃক পদক্ষেপ নেওয়ায় ১৯৯৪-৯৫ শিক্ষাবর্ষ হইতে কলেজ শাখা অনুমোদন লাভ করে চৌবাড়ী ইসলামিয়া স্কুল ও কলেজ হয় এবং প্রতিষ্ঠাতা ড. আব্দুস সালাম মিয়া বিগত ২৬/০৭/১৯৯৫ ইং তারিখে আমেরিকায় মৃত্যুবরণ করায় তাহার সহধর্মীনি জাহানারা সালাম মিয়া ও তার জোষ্ঠ্য পূত্র জাহিদুস সালাম মিয়া দীপক ড. সালাম সাহেবের স্বপ্ন বাস্তবায়ন করার জন্য পদক্ষেপ গ্রহক করার ফলে স্কুল শাখা হইতে কলেজ শাখা পৃথকীকরণ করে প্রফেসর ড. সালাম জাহানারা গ্রামীণ মহাবিদ্যালয় নামে অনুমোদন লাভ করে এবং এর আংশিক নাম পরিবর্তীত হয়ে চৌবাড়ী ড.সালাম জাহানারা কলেজ নামে অনুমোদন লাভ করে। ১৯৯৮-১৯৯৯ শিক্ষাবর্ষ হইতে কলেজটি ডিগী্র পর্যায়ে অনুমোদন লাভ করে। কলেজে উচ্চ মাধ্যমিক পর্যায়ে মানবিক, বিজ্ঞান ও ব্যবসায় শিক্ষা শাখা ও ডিগ্রী পর্যায়ে বি,এ;বি,এস,এস; বি,এসসি ও বি,বিএস শাখা খোলা আছে। কলেজটি গ্রামীণ মনোরম পরিবেশে অভিজ্ঞ শিক্ষক মন্ডলী ও সুদক্ষ গভর্নিংবডি দ্বারা পরিচালিত হয়ে আসিতেছে। প্রতিষ্ঠাতা নিজ অর্থায়নে তৃতীয় তলা ভবন (ছালেহা ভবন) সহ সমস্ত ভূমি কলেজের নামে দান করেন এবং তার মেয়েদের অর্থায়নে কলেজ লাইব্রেরী ও ছাত্রী কমন রুম প্রতিষ্ঠিত হয়। এখন পর্যন্ত প্রতিষ্ঠাতার উত্তরসূরীরা কলেজটিকে বহু ভাবে আর্থিক সহযোগীতা করে আসিতেছে।

## বিভাগ সমূহ
**উচ্চ মাধ্যমিক পর্যায়ে**
* বিজ্ঞান
* মানবিক
* ব্যবসায় শিক্ষা

## ছাত্র-ছাত্রীর সংখ্যা
*একাদশ ২৯৫ 
*দ্বাদশ ৩৩০
*প্রথম বর্ষ ৮৭ ডিগ্রী(পাস) 
*দ্বিতীয় বর্ষ ১১৮ ডিগ্রী(পাস) 
*তৃতীয় বর্ষ ১৩৬ ডিগ্রী(পাস)
## অর্জন
প্রতিষ্ঠা লগ্ন থেকে অত্র কলেজটি শিক্ষা,সাংকৃতিক, খেলাধুলায় স্ব স্ব ক্ষেত্রে উল্লেখযোগ্য অবদান রেখে চলেছে। প্রতি বছরে অত্র কলেজ থেকে উল্লেখযোগ্য সংখ্যক শিক্ষার্থী উচ্চমাধ্যমিক পরীক্ষায় A+ পায় এবং ডিগ্রী পর্যায়ে প্রথম শ্রেণী পেয়ে আসছে। এই প্রতিষ্ঠান থেকে অনেক মেধাবী শিক্ষার্থী দেশ ও জাতীর কল্যাণে নিজ নিজ পেশায় দক্ষতার সাথে অবদান রাখছে।

## ভবিষৎ পরিকল্পনা
কলেজটিতে আগামী বছর গুলোতে শতভাগ পাশের হার নিশ্চিত করা। A+ প্রাপ্তির হার বৃদ্ধি করা। দেশ জাতীয় উন্নয়নে যুগোপযোগী শিক্ষা দান করা। শিক্ষার্থীদের মনোনশীলতার উন্নয়নসহ ডিজিটাল বাংলাদেশ গড়ার কাজে সহায়তা করা। ডিগ্রী স্তর থেকে স্নাতক সম্মান পর্যায়ে উনীণত করা।

## আরও দেখুন
* সরকারি কলেজ 
* বেসরকারি কলেজ

## তথ্যসূত্র

## বহিঃসংযোগ

বিষয়শ্রেণী:বাংলাদেশের বেসরকারি মহাবিদ্যালয়
বিষয়শ্রেণী:১৯৯৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:সিরাজগঞ্জ জেলার মহাবিদ্যালয়
পল্লী উন্নয়ন একাডেমি

**পল্লী উন্নয়ন একাডেমি** ( বা RDA) বাংলাদেশের বগুড়া জেলার শেরপুর উপজেলায় অবস্থিত প্রশিক্ষণ, গবেষণা এবং গবেষণা কর্মের একটি বিশেষায়িত পল্লি উন্নয়ন সংস্থা। এটি ১৯শে জুন, ১৯৭৪ সালে প্রতিষ্ঠিত হয়।

পল্লী উন্নয়ন একাডেমির ৪৮.৫০ হেক্টর জায়গার মধ্যে অফিস, বাসস্থান, স্কুল ও কলেজ, খেলার মাঠ, শিশু পার্ক ইত্যাদি রয়েছে  এবং প্রায় ২৯.৫০ হেক্টর জায়গা  কৃষি, উদ্যানপালন, ফুলের চাষ, পশুপালন, হাঁস-মুরগি পালন ইত্যাদি গবেষণা ফলাফল প্রদর্শনের জন্য ব্যবহার করা হয়।

পল্লী উন্নয়ন একাডেমি একটি স্বায়ত্তশাসিত প্রতিষ্ঠান। এই প্রতিষ্ঠানটি পল্লী উন্নয়ন ও সমবায় বিভাগ, স্থানীয় সরকার মন্ত্রণালয়, পল্লী উন্নয়ন ও সমবায় (এলজিআরডিসি) সাথে যুক্ত থেকে কাজ পরিচালনা করে। একাডেমির প্রধান একজন মহাপরিচালক। বর্তমান মহাপরিচালক হিসেবে আছেন সরকারের অতিরিক্ত সচিব মোঃ খুরশীদ ইকবাল রেজভী।

## অবস্থান
থাম্ব|সকালে সজ্জিত বৃক্ষসহ পল্লী উন্নয়ন একাডেমির হাঁটার রাস্তা
একাডেমিটি বগুড়া শহর থেকে ১৬ কিমি দূরে শেরপুর উপজেলায় অবস্থিত। একাডেমির সুবিশাল এলাকায় সম্মেলন কক্ষ, মসজিদ, লাইব্রেরি, একটি স্বাস্থ্য ক্লিনিক, ক্রীড়া কমপ্লেক্স, অতিথিদের থাকার ব্যবস্থা এবং অন্যান্য আধুনিক সুযোগ-সুবিধা রয়েছে। পল্লি উন্নয়ন একাডেমির উদ্দেশ্যর ধারাবাহিকতা বজায় রেখে নতুন পল্লী উন্নয়ন একাডেমি হয়েছে রংপুরের তারাগঞ্জে।

## উদ্দেশ্য
পল্লী উন্নয়ন একাডেমির বিভিন্ন কার্যাবলীর মধ্যে  সরকারি ও বেসরকারি প্রতিষ্ঠানের কর্মকর্তাদের প্রশিক্ষণ প্রদান অন্যতম। একাডেমিটি উচ্চমানের বিভিন্ন গবেষণা কাজের জন্যও সুপরিচিত ।  গ্রামীণ অর্থনৈতিক উন্নয়নে মানব সম্পদের দক্ষতা কাজে লাগানোর লক্ষে বিভিন্ন উৎপাদনশীল খাতে সাধারণ মানুষকে প্রশিক্ষণ দিয়ে যাচ্ছে এ প্রতিষ্ঠানটি।

## তথ্যসূত্র

## বহিঃসংযোগ
* Development Academy (official website)

বিষয়শ্রেণী:১৯৭৪-এ বাংলাদেশে প্রতিষ্ঠিত
বিষয়শ্রেণী:বাংলাদেশ ভিত্তিক কৃষি সংগঠন
বিষয়শ্রেণী:বাংলাদেশে পল্লী উন্নয়ন
বিষয়শ্রেণী:বাংলাদেশ ভিত্তিক শিক্ষাপ্রতিষ্ঠান
বিষয়শ্রেণী:স্বাধীনতা পুরস্কার বিজয়ী
বিষয়শ্রেণী:বাংলাদেশ উন্মুক্ত বিশ্ববিদ্যালয়ের শিক্ষাকেন্দ্র
ফ্রেডরিক ফেন

**ফ্রেডরিক লুথার ফেন**, এমসি (; জন্ম: ২৭ এপ্রিল, ১৮৭৫ - মৃত্যু: ২৭ নভেম্বর, ১৯৬০) আয়ারল্যান্ডের কাউন্টি কিলডেয়ারের কারা ক্যাম্পে জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ও অধিনায়ক ছিলেন। ইংল্যান্ড ক্রিকেট দলের অন্যতম সদস্য ছিলেন। ১৯০৬ থেকে ১৯১০ সময়কালে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে এসেক্স, অক্সফোর্ড ও লন্ডন কাউন্টির প্রতিনিধিত্ব করেছেন **ফ্রেডরিক ফেন**। দলে তিনি মূলতঃ ডানহাতি ব্যাটসম্যান হিসেবে খেলতেন।

## শৈশবকাল
আয়ারল্যান্ডের কাউন্টি কিলডেয়ারের কারা ক্যাম্পে ফ্রেডরিক ফেনের জন্ম। তার বাবা ফ্রেডরিক জন ফেন ব্রিটিশ সেনাবাহিনীর কর্মকর্তা ছিলেন ও দক্ষিণ গ্লুচেস্টারশায়ারের ৬১তম পদাতিক রেজিমেন্টের সাথে যুক্ত ছিলেন। ওয়েস্টমোরল্যান্ড আর্লস পরিবারের বিখ্যাত রাজনীতিবিদ জন ফেন সম্পর্কে তার আত্মীয় ছিলেন। চার্টারহাউজ স্কুলে অধ্যয়নশেষে অক্সফোর্ডের মাগদালেন কলেজে পড়াশোনা করেছেন তিনি।

## টেস্ট ক্রিকেট
সমগ্র খেলোয়াড়ী জীবনে ১৪ টেস্টে অংশগ্রহণের সুযোগ হয় তার। ২ জানুয়ারি, ১৯০৬ তারিখে টেস্ট ক্রিকেটে অভিষেক ঘটে তার। তন্মধ্যে, পাঁচবার ইংল্যান্ড ক্রিকেট দলের অধিনায়কের দায়িত্ব পালন করেছেন তিনি। আর্থার জোন্সের আঘাতপ্রাপ্তির কারণে তিনবার ও এইচ. ডি. জি. লেভেসন গাওয়ারের পরিবর্তে দুইবার এ দায়িত্বে ছিলেন। তার অধিনায়কত্বে দুই খেলায় জয় ও তিনটি খেলায় পরাজিত হয় ইংল্যান্ড দল।

আয়ারল্যান্ডে জন্মগ্রহণকারী প্রথম খেলোয়াড় হিসেবে ইংল্যান্ডের পক্ষে সেঞ্চুরি করেছিলেন তিনি। শতাধিক বছর পর্যন্ত তার এ কীর্তিগাঁথা টিকেছিল। পরবর্তীতে জুলাই, ২০১০ সালে ট্রেন্ট ব্রিজে সফরকারী পাকিস্তানের বিপক্ষে ইয়ন মর্গ্যান তার এ রেকর্ডের সাথে যুক্ত হন।

## বিশ্বযুদ্ধে অংশগ্রহণ
প্রথম বিশ্বযুদ্ধ চলাকালীন ওয়েস্ট ইয়র্কশায়ার রেজিমেন্টে কমিশন্ডপ্রাপ্ত হন। ১৯১৭ সালে টহলরত অবস্থায় পরম নিষ্ঠা ও সাহসিকতার সাথে দায়িত্ব পালন করায় মিলিটারি ক্রস পুরস্কারপ্রাপ্ত হন। তুমুল যুদ্ধ চলাকালে মূল্যবান তথ্যপ্রাপ্তির ফলে সৈনিকদেরকে পিছু হটার নির্দেশনা দিতে বাধ্য হয়েছিলেন। তিনি শান্তিপ্রিয়তা ও স্থির সংকল্পবদ্ধ ছিলেন।

## তথ্যসূত্র

## বহিঃসংযোগ

* 
* 

বিষয়শ্রেণী:১৮৭৫-এ জন্ম
বিষয়শ্রেণী:১৯৬০-এ মৃত্যু
বিষয়শ্রেণী:১৮৯০ থেকে ১৯১৮ সময়কালীন ইংরেজ ক্রিকেটার
বিষয়শ্রেণী:অক্সফোর্ড বিশ্ববিদ্যালয়ের ক্রিকেটার
বিষয়শ্রেণী:আইরিশ ক্রিকেটার
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইংল্যান্ডের টেস্ট ক্রিকেট অধিনায়ক
বিষয়শ্রেণী:এসেক্সের ক্রিকেটার
বিষয়শ্রেণী:এসেক্স ক্রিকেট অধিনায়ক
বিষয়শ্রেণী:জেন্টলম্যানের ক্রিকেটার
বিষয়শ্রেণী:জেন্টলম্যান অব ইংল্যান্ডের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:লন্ডন কাউন্টির ক্রিকেটার
বিষয়শ্রেণী:পশ্চিম ইয়র্কশায়ার রেজিমেন্টের কর্মকর্তা
বিষয়শ্রেণী:প্রথম বিশ্বযুদ্ধের ব্রিটিশ সামরিক কর্মকর্তা
বিষয়শ্রেণী:ফেন পরিবার
বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা
বিষয়শ্রেণী:মিলিটারি ক্রস প্রাপক
বিষয়শ্রেণী:এইচ. ডি. জি. লেভেসন গাওয়ার একাদশের ক্রিকেটার
বিষয়শ্রেণী:লর্ড হক একাদশের ক্রিকেটার
বিষয়শ্রেণী:নর্থ ভার্সাস সাউথের ক্রিকেটার
বিষয়শ্রেণী:লর্ড লন্ডেসবোরা একাদশের ক্রিকেটার
পাইকপাড়া ইউনিয়ন, চুনারুঘাট

**৪নং পাইকপাড়া ইউনিয়ন** বাংলাদেশর চুনারুঘাট উপজেলার একটি প্রশাসনিক এলাকা।

## ইতিহাস
পাইকপাড়া ইউনিয়নটি ১৯৬০ সালে প্রতিষ্ঠিত হয়। পাইকপাড়া গ্রামের নামে ইউনিয়নটির নামকরণ করা হয়। ইউনিয়ন অফিসটি সতং বাজারে অবস্থিত।

## জনসংখ্যার উপাত্ত
মোট জনসংখ্যা ২৯,১১০ যার মধ্যে পুরুষ ১৪,৯৮৬ জন ও মহিলা-১৪,৩৩৪ জন।

## প্রশাসনিক অবকাঠামো
৯ টি ওয়ার্ড এবং ৩৬টি মহল্লা নিয়ে পাইকপাড়া ইউনিয়ন গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।

এই ইউনিয়নটি নিন্মলিখিত গ্রাম নিয়ে গঠিত: 
* গনেশপুর 
* হলহলিয়া 
* শতং 
* বড়ধুলিয়া 
* বাঘমারা 
* নোয়াবাদ 
* পাকইপাড়া 
* নিজমাগুরউন্ডা 
* জুয়ারমাগুরউন্ডা 
* হলদিউড়া 
* উজ্জলপুর 
* জমসেরপুর 
* মাঝিশাইল 
* মুছিপুর 
* ফুলপুর 
* ফান্দাইল 
* ব্যাংগি 
* আব্দুল্লাহপুর 
* কাঠালবাড়ি 
* গাজিপুর 
* পঞ্চাশ 
* দৌলতকাবাদ 
* করমপুর 
* মারুউরা 
* মারুউড়া চক 
* দেউন্দি চা বাগান 
* সাতছড়ি চা বাগান

## শিক্ষা
এই ইউনিয়নে শিক্ষার হারঃ ১৮.১%।

## শিক্ষা প্রতিষ্ঠান
### প্রাথমিক বিদ্যালয়
* পাইকপাড়া সরকারী প্রাথমিক বিদ্যালয়
* সতং সরকারী প্রাথমিক বিদ্যালয়
* মাঝিশাইল সরকারী প্রাথমিক বিদ্যালয়

### মাধ্যমিক উচ্চ বিদ্যালয়
*আলহাজ্ব মোজাফফর উদ্দীন উচ্চ বিদ্যালয়

### দাখিল মাদ্রাসা
*আজগর আহম্মদ দাখিল মাদ্রাসা।

## খেলাধুলা
#পাইকপাড়া প্রিমিয়ার লীগ
## প্রখ্যাত ব্যক্তিত্ব
## ফটো গ্যালারি

## তথ্যসূত্র

বিষয়শ্রেণী:চুনারুঘাট উপজেলার ইউনিয়ন
মওলানা ভাসানীর ১৪ দফা কর্মসূচি

**মাওলানা ভাসানীর ১৪ দফা কর্মসূচি** ঘোষণা **দৈনিক পাকিস্তান** ১০ মার্চ, ১৯৭১ মঙ্গলবার পল্টন ময়দানের অনুষ্ঠিত ন্যাপের জনসভায় সংগ্রামের বর্তমান পর্যায়ে ১৪ দফা কর্মসূচি ঘোষণা করা হয় । প্রয়োজন মত এই কর্মসূচীর সংশোধন, পরিবর্তন ও পরিবর্ধন করা হবে বলেও ঘোষণা করা হয়।

# বিগত ৯ই জানুয়ারী সন্তোষ সন্মেলনে এবং ১০ই জানুয়ারী পল্টন ময়দানে জনসভায় ঘোষিত মুক্ত পূর্ব বাংলা প্রতিষ্ঠার দাবীর প্রতি দ্ব্যর্থহীন সমর্থন।
# উৎপাদন ও বণ্টন ব্যবস্থার সামাজিকীরণ ও সুষম বণ্টন এবং সাম্রাজ্যবাদ, সামন্তবাদ, উপনিবেশবাদ, নয়া উপনিবেশবাদ ও একচেটিয়া পুঁজিবাদ বিরোধী কৃষক-শ্রমিক রাজ কায়েম এবং ধর্ম বর্ণ ও ভাষা নির্বিশেষে সকল নাগরিকের সমান অধিকার প্রতিষ্ঠা। 
# পূর্ব বাংলায় উৎপাদিত পণ্যোর বিকল্প সকল বিদেশী পণ্য বর্জন।
# পূর্ব বাংলার সর্বস্তরে সর্বদলীয় সংগ্রাম পরিষদ গঠন।
# শেখ মুজিবুর রহমান খাজনা, ট্যাক্স বন্ধের যে আহবান জানিয়েছেন তা যাতে সুষ্টুভাবে পালিত হয় সেই জন্য সংগ্রাম পরিষদের মাধ্যমে লবণ শুল্ক, নগর শুল্ক, হাট-বাজারের তোলা, খাজনা, ইনকাম, ট্যাক্স, কৃষি ট্যাক্সসহ সমুদয় ট্যাক্স প্রদান সুসংগঠিত বন্ধ রাখা।
# নিরস্ত্র নিরপরাধ জনগণকে গুলি করে হত্যা করার অপরাধের সাথে সংশ্লিষ্ট সকল সামরিক সৈন্য, কর্মচারী ও সরকারী কর্মকারীদের নিকট নিত্যপ্রয়োজনীয় দ্রব্যসামগ্রী বিক্রি বন্ধ রাখা।
# পূর্ব বাংলার বর্তমান খাদ্য ও অর্থনৈতিক সংকটের সময়ে যাতে কোন দ্রব্যসামগ্রী সীমান্তের অপর পারে চোরাচালান না হতে পারে তার দিকে সতর্ক দৃষ্টি রাখা।
# ত্রিশ লক্ষ টন খাদ্য ঘাটতি পূরণের নিমিত্তি স্চ্ছোয় উৎপাদন বৃদ্ধি এবং পতিত জমি ভূমিহীন কৃষকদের মধ্যে বিতরণ করা।
# পূর্ব বাংলায় অবস্থিত পশ্চিম পাকিস্তানি ব্যাংক সমূহ কোন টাকা জমা না রাখা।
# দ্রব্যমূল্য স্বাভাবিক রাখার জন্য কালোবাজারী ও আড়তদাররা যাতে নিত্যপ্রয়োজনীয় দ্রব্য মওজুত করতে না পারে সেদিকে সতর্ক দৃষ্টি দেয়া; বাঙালী-অবাঙালী, হিন্দু-মুসলমান দাঙ্গা বাধিয়ে গণসংযোগকে বিপথে পরিচালিত করার ষড়যন্ত্রকে প্রতিরোধ করা।
# বাঙালী জাতীয় মুক্তির আন্দোলনের নামে টাউট ও প্রবঞ্চকরা যাতে চাঁদা তুলতে না পারে তার প্রতি সতর্ক দৃষ্টি রাখা।
# বিদেশী সৈন্য যাতে পূর্ব বাংলার মাটির অবতরণ করতে না পারে তার জন্য চট্টগ্রাম ও খুলনার সামুদ্রিক বন্দরগুলোর প্রতি সজাগ দুষ্টি রাখা।
# গণবিরোধী শাসকচক্রের তমঘা, খেতাবসহ বিভিন্ন উপঢৌকন বর্জন করা।
# এ ছাড়া সভায় গৃহীত এক প্রস্তাবে নিরীহ নিরস্ত্র স্বাধীনতাকামী বাঙ্গালীর উপর গুলিবর্ষণের তীব্র প্রতিবাদ করা হয় এবং নিহত ও আহত স্বাধীনতার সৈনিকদের প্রতি গভীর সংগ্রামী সববেদনা জানানো হয়। প্রস্তাবে দেশের সর্বত্র গায়েবানা জানাজা অনুষ্ঠানের জন্যে জনসাধারনের প্রতি আহবান জানানো হয়।

বিষয়শ্রেণী:আবদুল হামিদ খান ভাসানী
বিষয়শ্রেণী:বাংলাদেশের স্বাধীনতা যুদ্ধের কারণ ও সূচনালগ্ন
বিষয়শ্রেণী:রাজনৈতিক কর্মসূচি
ওয়াল্টার পিজেয়ন

**ওয়াল্টার ডেভিস পিজেয়ন** (; ২৩ সেপ্টেম্বর ১৮৯৭ - ২৫ সেপ্টেম্বর ১৯৮৪) ছিলেন একজন কানাডীয়-মার্কিন অভিনেতা। ৪৭ বছর অভিনয় জীবনে তিনি কঠোর ও বুদ্ধিদীপ্ত চরিত্রে অভিনয় করেছেন এবং ১৯৪০-এর দশকে গ্রির গারসনের সাথে জুটি বেঁধে আটটি চলচ্চিত্রে অভিনয় করে খ্যাতির শিখরে পৌঁছান। তিনি *[[মিসেস মিনিভার]]* (১৯৪২) ও *[[মাদাম ক্যুরি (চলচ্চিত্র)|মাদাম ক্যুরি]]* (১৯৪৩) চলচ্চিত্রে অভিনয় করে দুইবার শ্রেষ্ঠ অভিনেতা বিভাগে একাডেমি পুরস্কার অর্জন করেন। এছাড়া তিনি *[[হাউ গ্রিন ওয়াজ মাই ভ্যালি (চলচ্চিত্র)|হাউ গ্রিন ওয়াজ মাই ভ্যালি]]* (১৯৪১), *[[দ্য ব্যাড অ্যান্ড দ্য বিউটিফুল]]* (১৯৫২), *ফরবিডেন প্ল্যানেট* (১৯৫৬), *[[ভয়েজ টু দ্য বটম অব দ্য সি]]* (১৯৬১), *অ্যাডভাইস অ্যান্ড কনসেন্ট* (১৯৬২), *[[ফানি গার্ল (চলচ্চিত্র)|ফানি গার্ল]]* (১৯৬৮) এবং *হ্যারি ইন ইওর পকেট* (১৯৭৩) চলচ্চিত্রে অভিনয় করেন।

১৯৬০ সালে হলিউড ওয়াক অব ফেমে তার নামাঙ্কিত তারা খচিত হয় এবং ১৯৭৫ সালে তিনি স্ক্রিন অ্যাক্টরস গিল্ড আজীবন সম্মাননা পুরস্কার লাভ করেন।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৮৯৭-এ জন্ম
বিষয়শ্রেণী:১৯৮৪-এ মৃত্যু
বিষয়শ্রেণী:২০শ শতাব্দীর কানাডীয় অভিনেতা
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:কানাডীয় চলচ্চিত্র অভিনেতা
বিষয়শ্রেণী:কানাডীয় টেলিভিশন অভিনেতা
বিষয়শ্রেণী:কানাডীয় মঞ্চ অভিনেতা
বিষয়শ্রেণী:নিউ ব্রান্সউইকের অভিনেতা
বিষয়শ্রেণী:নিউ ব্রান্সউইক বিশ্ববিদ্যালয়ের প্রাক্তন শিক্ষার্থী
বিষয়শ্রেণী:প্রথম বিশ্বযুদ্ধের কানাডীয় সামরিক কর্মকর্তা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন নির্বাক চলচ্চিত্র অভিনেতা
বিষয়শ্রেণী:মার্কিন মঞ্চ অভিনেতা
বিষয়শ্রেণী:মার্কিন যুক্তরাষ্ট্রে কানাডীয় অভিবাসী
বিষয়শ্রেণী:স্ক্রিন অ্যাক্টরস গিল্ড আজীবন সম্মাননা পুরস্কার প্রাপক
বিষয়শ্রেণী:মার্কিন বেতার অভিনেতা
বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী
বিষয়শ্রেণী:স্ক্রিন অ্যাক্টরস গিল্ডের সভাপতি
বিষয়শ্রেণী:২০শ শতাব্দীর মার্কিন সঙ্গীতশিল্পী
বিষয়শ্রেণী:ক্যালিফোর্নিয়ার সমাজকর্মী
বিষয়শ্রেণী:মার্কিন নাগরিকত্ব প্রাপ্ত ব্যক্তি
বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
রুডিমেন্টাল ডিস্কোগ্রাফি

ব্রিটিশ ড্রাম অ্যান্ড বাস ব্যান্ড **রুডিমেন্টাল ডিস্কোগ্ৰাফি** এখন পর্যন্ত তিনটি স্টুডিও অ্যালবাম, একটি ইপি ও সতেরোটি একক গান প্রকাশ করেছে।

তাদের অভিষেক স্টুডিও অ্যালবাম *হোম* মুক্তি পায় ২০১৩ সালের এপ্রিলে। অ্যালবামটি ইউকে অ্যালবাম চার্টের প্রথম স্থান দখল করে। ১৪ই মে ২০১২ সালে তারা অ্যালবামটির প্রধান একক গান হিসেবে জন নিউম্যানের সাথে সমন্বিতভাবে *ফিল দ্য লাভ* গানটি মুক্তি দেয়। যুক্তরাজ্যে তাদের সর্বপ্রথম গান হিসেবে এটি ইউকে সিঙ্গেলস চার্টে প্রথম স্থান অর্জন করে। এজাড়াও গানটি অস্ট্রেলিয়া, বেলজিয়াম ও নেদারল্যান্ডসের সেরা পাঁচ গানের একটি হিসেবে জায়গা করে নিয়েছিল। ২০১২ সালের ১৮ই নভেম্বর তারা এই অ্যালবামের দ্বিতীয় একক গান জন নিউম্যান ও অ্যালেক্স ক্লেইর-এর সাথে সমন্বিতভাবে *নট গিভিং ইন* প্রকাশ করে। এটি মুক্তির পরই ইউকে সিঙ্গেলস চার্টের ১৪তম স্থান অর্জন করে। ইলা ইরা'র সাথে সমন্বিতভাবে "ওয়েটিং অল নাইট" ব্যান্ডটির তৃতীয় একক হিসেবে ২০১৩ সালে মুক্তি পায় এবং একই বছরের ১৪ এপ্রিল তারিখে ইউকে সিঙ্গেলস চার্টের প্রথম স্থানে পৌঁছায়। এর পরের একক গান বেকি হিলের সাথে সমন্বিতভাবে *পাওয়ারলেস*।

তাদের দ্বিতীয় স্টুডিও অ্যালবাম *উই দ্য জেনারেশন* ২০১৫ সালের ২রা অক্টোবর মুক্তি পায়। এড শিরান কর্তৃক রুডিমেন্টালকে "ব্লাডস্ট্রিম" গান লেখার কৃতিত্ব দেওয়া হয়, যা এড শিরানের দ্বিতীয় স্টুডিও অ্যালবাম *এক্স* থেকে নেওয়া। ২৮ এপ্রিল ২০১৫ সালে রুডিমেন্টাল "নেভার লেট ইউ গো" নামে নতুন একটি গান প্রকাশ করে যা ছিল *উই দ্য জেনারেশন*-এর প্রধান একক গান।

২০১৯ সালের ২৫ জানুয়ারি রুডিমেন্টাল তাদের তৃতীয় স্টুডিও অ্যালবাম *টোস্ট টু আওয়ার ডিফরেন্সেস* প্রকাশ করেছে। এর আাগে তারা "সান কামস আপ", " দিজ ডেইস" (যেটি তাদের তৃতীয় নাম্বার ওয়ান হয়েছিল) এবং "লেট মি লিভ" একক প্রকাশ করে।

## অ্যালবাম

## এককসমূহ
### প্রধান শিল্পী হিসেবে

### অতিথি শিল্পী হিসাবে

### প্রচারণামূলক একক

## রিমিক্স

## পাদটীকা

## তথ্যসূত্র

বিষয়শ্রেণী:ব্রিটিশ ব্যান্ড
বিষয়শ্রেণী:ব্রিটিশ শিল্পীদের ডিস্কোগ্রাফি
১৬ ভায়াথিনিলে

***১৬ ভায়াদিনিলে*** ()  হচ্ছে ১৯৭৭ সালে মুক্তিপ্রাপ্ত একটি তামিল চলচ্চিত্র যেটি রচনা ও পরিচালনা করেন পি ভারতীরাজা। চলচ্চিত্রটিতে কমল হাসান, শ্রীদেবী এবং রজনীকান্ত মুখ্য ভূমিকায় অভিনয় করেছিলেন। সহকারী চরিত্রে ছিলেন গান্ধীমাঠি, সত্যজিৎ এবং গৌন্দমণি। চলচ্চিত্রটির কাহিনী মূলত মাইয়িল (শ্রীদেবী)কে নিয়ে যে একটি ১৬ বছর বয়সী বিদ্যালয়ে যাওয়া কিশোরী, তার জীবনে ঘটা বিভিন্ন ঘটনা নিয়েই চলচ্চিত্রটি। ভারতীরাজা পরিচালিত এই *১৬ ভায়াদিনিলে*ই ছিলো প্রথম চলচ্চিত্র।

চলচ্চিত্রটির শিরোনাম প্রথমে 'মাইয়িল' রাখা হবে ভাবা হয়েছিলো এবং জাতীয় চলচ্চিত্র উন্নয়ন কর্পোরেশন চলচ্চিত্রটির খরচ বহন করবে বলে সিদ্ধান্ত নেওয়া হয়েছিলো। তবে ন্যাশনাল ফিল্ম ডেভেলপমেন্ট কর্পোরেশনের কর্তৃপক্ষ চলচ্চিত্রটির খরচ বহন না করতে চাইলে চলচ্চিত্রটি প্রযোজনার কাজ এস এ রাজকান্নুর হাতে আসে যিনি তার প্রযোজনা প্রতিষ্ঠান 'শ্রী আম্মান ক্রিয়েশন্স' দ্বারা চলচ্চিত্রটি প্রযোজনা করেন এবং সঙ্গে চলচ্চিত্রটির শিরোনামও বদলানো হয়। *১৬ ভায়াদিনিলে* স্বল্প বাজেটের তামিল ভাষার প্রথম চলচ্চিত্র ছিলো যেটি কোনো স্টুডিওর বাইরে দৃশ্যায়িত হয়, আগে তামিল চলচ্চিত্রের শুটিং মূলত চেন্নাই শহরের (তখন মাদ্রাজ নামে পরিচিত) বিভিন্ন স্টুডিওতে করা হতো যদিও ১৯৬০-এর দশকের বড়ো বাজেটের চলচ্চিত্রগুলোর দৃশ্যায়ন স্টুডিওর বাইরে করা হতো যেগুলোতে শিবাজি গণেশনের মতো বড়ো অভিনেতা থাকতেন। চলচ্চিত্রটির গানগুলোর সুর এবং আবহ সঙ্গীত পরিচালনার দায়িত্বে ছিলেন ইলাইয়ারাজা। সিনেমাটোগ্রাফি করেছিলেন পি এস নিবাস, সংলাপ লেখেছিলেন পি কালাইমণি।

কমল হাসন প্রতিবন্ধী চরিত্রে অভিনয়ের জন্য ফিল্মফেয়ার সেরা অভিনেতা পুরস্কার - তামিল পেয়েছিলেন, এটি ছাড়াও তাকে শ্রেষ্ঠ অভিনেতা বিভাগে তামিলনাড়ু রাজ্য চলচ্চিত্র পুরস্কারে ভূষিত করা হয়েছিলো।

## অভিনয়ে
*শ্রীদেবী  - মায়িল
*কমল হাসন - গোপালকৃষ্ণ (ছাপ্পানি)
*রজনীকান্ত - পারাট্টায়ান
*গান্ধীমাঠি - কুরুভাম্মাল

## তথ্যসূত্র

## বহিঃসংযোগ
* 

বিষয়শ্রেণী:তামিল ভাষার চলচ্চিত্র
বিষয়শ্রেণী:১৯৭৭-এর চলচ্চিত্র
বিষয়শ্রেণী:১৯৭০-এর দশকের তামিল ভাষার চলচ্চিত্র
বিষয়শ্রেণী:ভারতীয় অরৈখিক আখ্যান চলচ্চিত্র
বিষয়শ্রেণী:অন্য ভাষায় পুনর্নির্মিত তামিল চলচ্চিত্র
বিষয়শ্রেণী:ভারতীয় প্রণয়ধর্মী নাট্য চলচ্চিত্র
হুমায়ুন কাদির

**হুমায়ুন কাদির** বাংলাদেশের একজন কথাশিল্পী। তার রচনায় সমাজের বিভিন্ন দিক ফুটে আসে।

## প্রাথমিক জীবন
হুমায়ুন কাদির ১৯৩২ সালের ২৯ জুলাই মাদারীপুর জেলার গোপালপুর গ্রামে জন্মগগ্রহণ করেন। তার বাবা এস.এন.কিউ জুলফিকার আলী ছিলেন সাব-ডেপুটি ম্যাজিস্ট্রেট। বিশিষ্ট শিক্ষাবিদ,  জ্ঞানতাপস ও সাহিত্যানুরাগী হিসেবেও তার সুখ্যাতি ছিল। হুমায়ুন কাদিরের সাহিত্যের প্রতি আকর্ষণ শৈশব থেকেই।

## শিক্ষাজীবন
তিনি আনন্দমোহন কলেজ এ লেখাপড়া করেন। নাটক, সঙ্গীত,  সাহিত্যের প্রতি আকর্ষণ থাকার কারণে মেধাবী হুমায়ুন প্রাতিষ্ঠানিক পড়ালেখায় তেমন মনযোগী ছিলেন না। ব্যক্তিগত জীবনে নানা অস্থির পরিবর্তনের মধ্য দিয়ে অনিয়মিত লেখাপড়া চালিয়ে বি.এ পাস করেন। ১৯৫৯ সালে ঢাকা বিশ্ববিদ্যালয় এ বাংলায় এম.এ তে ভর্তি হন।  এখানেই তার আনুষ্ঠানিক শিক্ষার সমাপ্তি ঘটে।

## সাহিত্যকর্ম
তার কর্মজীবন শুরু হয় দৈনিক সংবাদ এর বার্তা বিভাগের সাংবাদিকতার মধ্য দিয়ে। পরবর্তীকালে অন্যান্য পত্রিকায় কাজ করলেও পাশাপাশি নিমগ্ন হন সাহিত্য সাধনায়। ছাত্রাবস্থাতেই অনেক ছোটগল্প ও উপন্যাস রচনা করেন। কলেজে থাকা অবস্থায় নিয়মিত তার কবিতা ছাপা হতো। কলেজ সাহিত্য-সাংস্কৃতিক অনুষ্ঠানের আয়োজন করতেন নিয়মিত।  অভিনয় করতেন নাটকে।  হুমায়ুন কাদির প্রচুর গানও রচনা করেছেন। কিন্তু সেগুলো সুরারোপিত কিংবা গীত হয়েছিল বলে জানা যায়নি।

### উপন্যাস
* নির্জন মেঘ
* আদিম অরণ্যে একরাত্রি
* শীলার জন্য সাধ
* একগুচ্ছ গোলাপ ও কয়েকটি গল্প

### ছোটগল্প
* অরণ্য কথা বলে
* জলটুঙ্গি
* অচেনা মানুষ
* সেই অনাদি

## পুরস্কার
হুমায়ুন কাদির ১৯৮০ খ্রিস্টাব্দে মরণোত্তর বাংলা একাডেমী পুরস্কার লাভ করেন।

## মৃত্যু
১৯৭৭ সালের ২০ এপ্রিল সমাজ মনস্ক এই কথাশিল্পী প্রয়াত হন।

## তথ্যসূত্র

বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:১৯৩২-এ জন্ম
বিষয়শ্রেণী:১৯৭৭-এ মৃত্যু
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আনন্দ মোহন কলেজ, ময়মনসিংহের প্রাক্তন শিক্ষার্থী
বিষয়শ্রেণী:বাংলাদেশী সাংবাদিক
বিষয়শ্রেণী:মাদারীপুর জেলার ব্যক্তি
সুচরিত চৌধুরী

**সুচরিত চৌধুরী** প্রথিতযশা কথাসাহিত্যিক হিসেবে সুপরিচিত। কাব্য ও সঙ্গীত জগতেও তার বিচরণ ছিল। তবে তিনি কথাসাহিত্যিক হিসেবেই প্রতিষ্ঠিত ও স্বীকৃত হয়েছেন।

## প্রাথমিক জীবন
সুচরিত চৌধুরীর জন্ম ১৯৩০ সালের ২১ জানুয়ারি চট্টগ্রাম জেলার বোয়ালখালীতে। তার বাবা আশুতোষ চৌধুরী ছিলেন কলকাতা বিশ্ববিদ্যালয় এর লোকগীতিকা সংগ্রাহক। সুচরিত এর প্রাতিষ্ঠানিক শিক্ষা বলতে চট্টগ্রাম কলেজিয়েট স্কুল থেকে ম্যাট্রিক পাশ। মূলত এসব বিষয়ে তার তেমন আগ্রহ ছিল না।

## কর্মজীবন
সুচরিত চৌধুরী করাচি থেকে প্রকাশিত সাপ্তাহিক দিগন্ত পত্রিকার সম্পাদনা ও প্রকাশনার কাজে যুক্ত ছিলেন। এছাড়াও তিনি জড়িত ছিলেন চট্টগ্রাম থেকে প্রকাশিত সাপ্তাহিক রেনেসাঁ, মাসিক উদয়ন ও মাসিক সীমান্ত পত্রিকার সাথে। প্রতিষ্ঠাকাল থেকেই তিনি চট্টগ্রাম বেতারের নিয়মিত শিল্পী ছিলেন।

## সাহিত্যকর্ম
তার বাবার প্রভাব এবং পারিবারিক সাহিত্য ও সাংস্কৃতিক পরিমণ্ডল তাকে সাহিত্যানুরাগী করে তোলে। বাঁশী, সঙ্গীত আর সাহিত্য এই তিন ভুবনেই নিজেকে উৎসর্গ করেছিলেন তিনি। তবে বাঁশী বাজানেোর প্রতি ছিল প্রবল অনুরাগ। সুচরিতের রচনায় নিম্ন ও মধ্যবিত্ত মানুষদের দৈনন্দিন জীবনাচার, বেদনা, অনুরাগ, দ্রোহ ও আর্তি প্রাঞ্জল আর নিরাভরণ ভাষায় জীবন্তরূপ পেয়েছে।
### গ্রন্থ
* শুধু চৌধুরীর সেরা কবিতা
* সুরাইয়া চৌধুরীর শুধু গল্প
* আকাশে অনেক ঘুড়ি
* একদিন এক রাত
* নদী নির্জন নীল
* সুচরিত চৌধুরীর শ্রেষ্ঠ গল্প
* সুচরিত চৌধুরীর নির্বাচিত গল্প
* কিংবদন্তীর গল্প: চট্টগ্রাম

### গানের সংকলন
* সুরলেখা

### অনুবাদ
* নানা

## পুরস্কার
* বাংলা একাডেমী পুরস্কার (১৯৭৬)

## মৃত্যু
সুচরিত চৌধুরী ১৯৯৪ সালের ৫ জানুয়ারি মারা যান।
## তথ্যসূত্র

বিষয়শ্রেণী:ছোটগল্পে বাংলা একাডেমি সাহিত্য পুরস্কার বিজয়ী
বিষয়শ্রেণী:১৯৩০-এ জন্ম
বিষয়শ্রেণী:১৯৯৪-এ মৃত্যু
বিষয়শ্রেণী:বাঙালি লেখক
বিষয়শ্রেণী:বাংলাদেশী হিন্দু
ফিলিস্তিন–বাংলাদেশ সম্পর্ক

ফিলিস্তিন ও বাংলাদেশের মধ্যে দ্বিপক্ষীয় সম্পর্ক ঘনিষ্ঠ এবং আন্তরিক বলে বিবেচনা করা হয়। বাংলাদেশ সার্বভৌম ফিলিস্তিন রাষ্ট্র সমর্থন করে এবং ইসরায়েলের "অবৈধভাবে ফিলিস্তিন দখলের" সমাপ্তি দাবি করে। তাছাড়া, বাংলাদেশ সরকার তরুণ ফিলিস্তিনিদের বাংলাদেশে উচ্চতর শিক্ষা গ্রহণের সুযোগ প্রদান করে এবং উভয় দেশ সামরিক ক্ষেত্রে পারস্পরিক সহযোগিতা করে।

## ইতিহাস
ফিলিস্তিন ও বাংলাদেশের মধ্যে সম্পর্ক ১৯৭১ সালে বাংলাদেশের স্বাধীনতা যুদ্ধ থেকেই লক্ষ্য করা যায়। প্রথমদিকে অধিকাংশ আরব রাষ্ট্র সদ্য স্বাধীন হওয়া বাংলাদেশকে স্বীকৃতি দিতে দ্বিধাগ্রস্থ ছিল, কিন্তু এই সম্পর্ক উষ্ণ হতে থাকে যখন ১৯৭৩ সালে  বাংলাদেশ আরব-ইসরায়েল যুদ্ধে ফিলিস্তিনকে সমর্থন করে মেডিক্যাল টিম ও ত্রাণ সহায়তা পাঠিয়ে ইসরায়েলের বিরুদ্ধে সহায়তা করে।

১৯৭৪ সালে পাকিস্তানের লাহোরে ওআইসি'র দ্বিতীয় সম্মেলনের সময় ইয়াসির আরাফাত ও বঙ্গবন্ধু শেখ মুজিবুর রহমানের বৈঠকের মাধ্যমে দুই দেশের মধ্যে প্রথম উচ্চ পর্যায়ের বৈঠক অনুষ্ঠিত হয়। বাংলাদেশের ঢাকায় প্যালেস্টাইন লিবারেশন অর্গানাইজেশন (পিএলও)-এর কার্যালয় স্থাপনের অনুমতি প্রদানের মাধ্যমে বাংলাদেশ ও পিএলও-এর মধ্যে সম্পর্ক সুদৃঢ় হয়, এবং বাংলাদেশের রাজনৈতিক ও কুটনৈতিক বিভিন্ন অনুষ্ঠানে পিএলও কর্মকর্তরা ক্রমাগতভাবে আমন্ত্রিত হয়ে থাকেন।

১৯৮০ সালে বাংলাদেশ একটি স্মারক ডাকটিকিট উন্মোচন করে যেখানে একজন ফিলিস্তিনি স্বাধীনতাকামী যোদ্ধাকে দেখা যায়, যার পেছনে রয়েছে কাঁটাতারে ঘেরা আল-আকসা মসজিদ। সেখানে আরবি ও ইংরেজিতে ফিলিস্তিনি যোদ্ধার সাহসিকতার কথা বলা হয়েছে। 
ইয়াসির আরাফাত দুইবার বাংলাদেশ সফরে আসেন। প্রথমবার ১৯৮১ সালে এবং ১৯৮৭ সালে আরেকবার। প্রতিবারই তিনি বাংলাদেশী সংবাদমাধ্যম, রাজনিতিবীদ ও সাধারণ জনগণ থেকে ঊষ্ণ অভ্যর্থনা পান।

আন্তর্জাতিক সামরিক শিক্ষা এবং প্রশিক্ষণ (আইএমইটি)-এর অধীনে ১৯৮০'র দশক থেকে চট্টগ্রামে বাংলাদেশ মিলিটারি একাডেমিতে পিএলও যোদ্ধাদের প্রশিক্ষণের মাধ্যমে বাংলাদেশ ও ফিলিস্তিনের মধ্যে সামরিক সম্পর্ক উন্নয়ন লাভ করে।

## বর্তমান সম্পর্ক
বর্তমান সময়ে ফিলিস্তিন ও বাংলাদেশের মধ্যে বন্ধুত্বপূর্ণ সম্পর্ক বিদ্যমান। বাংলাদেশ স্বাধীন ফিলিস্তিন রাষ্ট্রের ক্রমাগত ও জোরালো সমর্থক এবং ইসরায়েলের দখলদারিত্বের বিরোধীতাকারী। বাংলাদেশ সরকার ইসরায়েলের সাথে সকল প্রকার বাণিজ্য (প্রত্যক্ষ ও পরোক্ষ) সম্পূর্ণরুপে নিষিদ্ধ ঘোষণা করেছে এবং ইসরায়েলের সাথে বাংলাদেশের কোন কূটনৈতিক সম্পর্ক নেই। বাংলাদেশ ১৯৬৭ সালে নির্ধারিত সীমানা অনুযায়ী জেরুজালেমকে ফিলিস্তিনের রাজধানী হিসেবে সমর্থন করে।

বাংলাদেশ সরকার ফিলিস্তিনি ছাত্রদের বাংলাদেশের মেডিকেল কলেজগুলোতে শিক্ষা গ্রহণের সুযোগ দিয়ে থাকে এবং ফিলিস্তিনের সামরিক সদস্যদের বাংলাদেশের সামরিক ঘাটিগুলোতে প্রশিক্ষণ প্রদান করে থাকে।

২০১৬ সালের ডিসেম্বরে বাংলাদেশ ফিলিস্তিনের সাথে বাণিজ্য ও শক্তি বিষয়ক সমঝোতা স্মারক সই করে। ২০১৭ সালের ১লা ফেব্রুয়ারি ফিলিস্তিনের রাষ্ট্রপতি মাহমুদ আব্বাস ঢাকা সফরে আসেন।

ঢাকায় ফিলিস্তিনি দূতাবাস বাংলাদেশে ফিলিস্তিনের প্রতিনিধিত্ব করে। ঢাকায় দেশটির চার্জ ডি অ্যাফেয়ার্স হলেন ইউসুফ এস. রমাদান।

২০২৩ সালের ৭ই অক্টোবর থেকে চলমান ইসরায়েল-হামাস যুদ্ধ এবং গাজা গণহত্যায় বাংলাদেশ ফিলিস্তিনিদের প্রতি সমর্থন দেখিয়েছে। রমজানে বাংলাদেশ গাজায় খাদ্য ও চিকিৎসা সামগ্রীসহ ত্রাণ সহায়তা পাঠিয়েছে। ২০২৪ সালের আগস্টে বাংলাদেশের দক্ষিণ-পশ্চিমাঞ্চলে বন্যার সময়ও ফিলিস্তিন বাংলাদেশে ত্রাণ সহায়তা পাঠিয়েছিলো।

## আরও দেখুন
* ইসরায়েল–বাংলাদেশ সম্পর্ক

## তথ্যসূত্র

বিষয়শ্রেণী:বাংলাদেশের দ্বিপাক্ষিক সম্পর্ক

বিষয়শ্রেণী:ফিলিস্তিনের দ্বিপাক্ষিক সম্পর্ক
ফরিদপুর জেলা স্টেডিয়াম

**ফরিদপুর জেলা স্টেডিয়াম** বাংলাদেশের ফরিদপুর শহরের স্বাধীনতা চত্বরের কাছে অবস্থিত একটি ক্রিকেট এবং ফুটবল স্টেডিয়াম। ২০০০ সাল থেকে এটি প্রথম শ্রেণীর  ক্রিকেট স্টেডিয়াম হিসেবে ব্যবহৃত হচ্ছে, এখানে প্রথম শ্রেণীর ঘরোয়া খেলা হয়ে থাকে।

## ইতিহাস

১৯৫৬ সালে ‘ফরিদপুর স্টেডিয়াম’ প্রতিষ্ঠিত হয়। তৎকালীন সিএসপি এ এফ রহমান স্টেডিয়ামটির উদ্বোধন করেন। ১৯৭১ সালে বাংলাদেশের মুক্তিযুদ্ধ চলাকালীন সময় পাকিস্তান সেনাবাহিনী এখানে একটি ঘাঁটি গড়ে তুলে এবং স্বাধীনতার পক্ষে থাকা মানুষদের এখানে নিয়ে এসে নির্যাতন করে পরবর্তীতে হত্যা করে তাদের লাশ স্টেডিয়ামের পাশে অবস্থিত পুকুরপাড়ে মাটিচাপা দিয়ে দিতো। পরবর্তীতে এখানে ২০১৮ সালে বধ্যভূমি ও স্মৃতিস্তম্ভ নির্মাণ করে। ২০১৩-১৪ সালে প্রায় ১০ কোটি টাকা ব্যয়ে ১,৮০০ ফুট গ্যালারি, পাকা ড্রেন, বেড়া ও মাঠ ভরাটের কাজসহ স্টেডিয়ামটির বিভিন্ন উন্নয়নমূলক কাজ করা হয়। ২০১৪ সালে স্টেডিয়ামটির নাম পরিবর্তন করে শেখ জামাল স্টেডিয়াম রাখা হয়।

## চিত্রশালা


চিত্র:ফরিদপুর স্টেডিয়াম.jpg
চিত্র:Main entrance of Faridpur Stadium.jpg|পূর্বের নাম ফলক
চিত্র:Sheikh jamal stadium faridpur(8).jpg
চিত্র:Sheikh jamal stadium faridpur. (9).jpg
চিত্র:Sheikh jamal stadium faridpur..jpg
চিত্র:Sheikh jamal stadium faridpur(5).jpg


## আরও দেখুন

* বাংলাদেশের স্টেডিয়ামের তালিকা
* বাংলাদেশের ক্রিকেট মাঠের তালিকা
* ফরিদপুর স্টেডিয়াম বধ্যভূমি

## তথ্যসূত্র

## বহিঃসংযোগ

* 

বিষয়শ্রেণী:ফরিদপুরের ভবন ও স্থাপনা
বিষয়শ্রেণী:বাংলাদেশের ফুটবল মাঠ
বিষয়শ্রেণী:বাংলাদেশের ক্রিকেট মাঠ
বিষয়শ্রেণী:বাংলাদেশের স্টেডিয়াম
বিষয়শ্রেণী:শেখ জামাল ধানমন্ডি ক্লাব
হাড়োয়া বিধানসভা কেন্দ্র

**হাড়োয়া  (বিধানসভা কেন্দ্র)** ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র। ২০১১ সালে হাড়োয়া কেন্দ্র একটি উন্মুক্ত আসন হয় কিন্তু পূর্বে তফসিলি জাতি এর জন্য সংরক্ষিত ছিল।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১২১ নং হাড়োয়া বিধানসভা কেন্দ্রটি ফলতি বেলিয়াঘাটা, কীর্তিপুর-১, দাদপুর, কীর্তিপুর-২ ও শাসন গ্রাম পঞ্চায়েত গুলি বারাসাত-২ সমষ্টি উন্নয়ন ব্লক এবং চাঁপাতলা, হাদিপুর ঝিকরা-২, দেগঙ্গা-১ ও দেগঙ্গা-২ গ্রাম পঞ্চায়েত গুলি দেগঙ্গা সমষ্টি উন্নয়ন ব্লক এবং গোপালপুর-১, গোপালপুর-২, হাড়োয়া এবং খাসবালান্দা গ্রাম পঞ্চায়েত গুলি হাড়োয়া সমষ্টি উন্নয়ন ব্লক এর অন্তর্গত।

হাড়োয়া বিধানসভা কেন্দ্রটি ১৮ নং বল তেঘরিয়া লোকসভা কেন্দ্র এর অন্তর্গত।

## বিধানসভার বিধায়ক

## নির্বাচনী ফলাফল
### ২০২৪

### ১৯৭৭-২০০৬
২০০৬ সালের রাজ্য বিধানসভা নির্বাচনে, সিপিআই (এম) এর অসিম কুমার দাস ৯৭ নং হাড়োয়া (এসসি) কেন্দ্র থেকে জয়ী হন, তার নিকটতম প্রতিদ্বন্দ্বী 
তৃণমূল কংগ্রেসের মৃত্যুঞ্জয় মণ্ডলকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর ক্ষিতি রঞ্জন মণ্ডল ২০০১ এবং ১৯৯৬ সালে কংগ্রেসের লক্ষ্মিকান্ত মন্ডলকে পরাজিত করেন। ১৯৯১ সালে কংগ্রেসের কুমুদ রঞ্জন রায়কে, ১৯৮৭ সালে কংগ্রেসের লক্ষ্মিকান্ত মন্ডলকে, ১৯৮২ সালে কংগ্রেসের গঙ্গাধর প্রমাণিককে এবং ১৯৭৭ সালে জনতা পার্টির ব্রজেন্দ্রনাথ সরকারকে পরাজিত করেন।

### ১৯৫১-১৯৭২
১৯৭২ এবং ১৯৭১ সালে কংগ্রেসের গঙ্গাধর প্রমাণিক জয়ী হন। ১৯৬৯ সালে বাংলা কংগ্রেসের ব্রজেন্দ্রনাথ সরকার জয়ী হন। ১৯৬৭ সালে বাংলা কংগ্রেসের গঙ্গাধর প্রমাণিক জয়ী হন। ১৯৬২ এবং ১৯৫৭ সালে কংগ্রেসের জাহাঙ্গীর কবীর জয়ী হন। স্বাধীন ভারতের প্রথম নির্বাচনে ১৯৫১ সালে, কংগ্রেসের জ্যোতিষ চন্দ্র রায় সরদার এবং সিপিআই এর হেমন্ত কুমার ঘোষাল হাড়োয়া সন্দেশখালি যৌথ আসনে জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:উত্তর চব্বিশ পরগনা জেলার রাজনীতি
ক্যালকুলেট লিনাক্স

**ক্যালকুলেট লিনাক্স**() করপোরেট পরিবেশে নিয়োজনের জন্যে ডিজাইনকৃত একটি জেন্টু-ভিত্তিক অপটিমাইজড  লিনাক্স ডিস্ট্রিবিউশন।

ক্যালকুলেট লিনাক্স পাঁচটি ভিন্ন সংস্করণে পাওয়া যায়: ক্যালকুলেট লিনাক্স ডেস্কটপ (সিএলডি), ক্যালকুলেট  ডিরেক্টরি সার্ভার (সিডিএস), ক্যালকুলেট লিনাক্স স্ক্র‍্যাচ (সিএলএস), ক্যালকুলেট স্ক্র‍্যাচ সার্ভার (সিএসএস) এবং ক্যালকুলে লিনাক্স কনটেইনার (সিএলসি)।

সবগুলো সংস্করণের জন্যেই বুটেবল লাইভ সিডি রয়েছে।

## তথ্যসূত্র

বিষয়শ্রেণী:২০০৭-এর সফটওয়্যার
বিষয়শ্রেণী:লিনাক্স ডিস্ট্রিবিউশন
বিষয়শ্রেণী:উৎস ভিত্তিক লিনাক্স ডিস্ট্রিবিউশনসমূহ
বিষয়শ্রেণী:সিস্টেমডি ছাড়া লিনাক্স ডিস্ট্রিবিউশনসমূহ
বিষয়শ্রেণী:লাইভ ইউএসবি
সন্দেশখালি বিধানসভা কেন্দ্র

**সন্দেশখালি  (বিধানসভা কেন্দ্র)** ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র। ২০১১ সালে তফসিলি উপজাতি এর জন্য সংরক্ষিত হয় কিন্তু পূর্বে তফসিলি জাতি এর জন্য সংরক্ষিত ছিল।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১২৩ নং সন্দেশখালি (এসটি) বিধানসভা কেন্দ্রটি বায়মারী -১, কালীনগর, সারবারিয়া, আগহারাটি, বায়মারী -২, নাজাত-১, সেহরা রাধানগর, হাটগাছা ও নাজাত -২ গ্রাম পঞ্চায়েত গুলি সন্দেশখালি-১ সমষ্টি উন্নয়ন ব্লক এবং বার্মাজুর-১, দুর্গমন্ডপ, মণিপুর, বার্মাজুর -২, জিলাইখালী, কোরকাঠি এবং সন্দেশখালি গ্রাম পঞ্চায়েত গুলি সন্দেশখালি-২ সমষ্টি উন্নয়ন ব্লক এর অন্তর্গত।

সন্দেশখালি বিধানসভা কেন্দ্রটি ১৮ নং বসিরহাট লোকসভা কেন্দ্র এর অন্তর্গত। পূর্বে এই কেন্দ্রটি জয়নগর লোকসভা কেন্দ্র এর অন্তর্গত ছিল।

## বিধানসভার বিধায়ক

## নির্বাচনী ফলাফল
### ২০১১

### ১৯৭৭-২০০৬
২০০৬ সালের বিধানসভা নির্বাচনে, সিপিআই (এম) এর অবনী রায় ৯৮ নং সন্দেশখালি (এসসি) কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের গীতা মন্ডলকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর কান্তি বিশ্বাস ২০০১ এবং ১৯৯৬ সালে তৃণমূল কংগ্রেস/কংগ্রেসের রনজিৎ কুমার দাসকে পরাজিত করেন।  সিপিআই (এম) এর ধীরেন মন্ডল ১৯৯১ সালে কংগ্রেসের কৃষ্ণপদ পাত্রকে পরাজিত করেন। সিপিআই (এম) এর কুমুদ রঞ্জন বিশ্বাস ১৯৮৭ সালে কংগ্রেসের রনজিৎ কুমার দাসকে এবং ১৯৮২ সালে কংগ্রেসের অনন্ত কুমার বেরাকে এবং ১৯৭৭ সালে কংগ্রেসের রনজিৎ কুমার দাসকে পরাজিত করেন।

### ১৯৫১-১৯৭২
১৯৭২ সালে কংগ্রেসের দেবেন্দ্রনাথ সিনহা জয়ী হন। ১৯৭১ এবং ১৯৬৯ সালে সিপিআই (এম) এর শরৎ সরদার জয়ী হন। ১৯৬৭ সালে কংগ্রেসের দেবেন্দ্রনাথ সিনহা জয়ী হন। ১৯৬২ সালে কংগ্রেসের অনন্ত কুমার বৈদ্য জয়ী হন।  নির্দলের হারান চন্দ্র মণ্ডল ১৯৫৭ সালে জয়ী হন। স্বাধীন ভারতের প্রথম নির্বাচনে ১৯৫১ সালে, কংগ্রেসের জ্যোতিষ চন্দ্র রায় সরদার এবং সিপিআই এর হেমন্ত কুমার ঘোষাল হাড়োয়া সন্দেশখালি যৌথ আসনে জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:উত্তর চব্বিশ পরগনা জেলার রাজনীতি
দিগন্ত রূপরেখা

**দিগন্ত রূপরেখা** বা **দিগন্ত পরিলেখ** বলতে কোন একটি নির্দিষ্ট দৃষ্টিকোণ থেকে কোনও শহরের দিকে তাকালে দিগন্তের কাছে শহরের উঁচু-নিচু ভবনের (বিশেষত অট্টালিকাসমূহের) ছাদ, চিমনি, সুউচ্চ গম্বুজ, চূড়া, এবং অন্যান্য স্থাপত্য ও প্রাকৃতিক অনুষঙ্গ (যেমন পাহাড়, টিলা, উঁচু গাছপালা) ইত্যাদি মিলে যে ছায়াচিত্রের মত রূপরেখা বা পরিলেখ ফুটে ওঠে, তাকে বোঝায়।

কোনও শহরের দিগন্ত রূপরেখা সেটির একটি একান্তই নিজস্ব বৈশিষ্ট্য, অনেকটা আঙুলের ছাপের মত। কেননা শহরের অনেক সুউচ্চ প্রভাবশালী ভবনের রূপরেখাগুলি সবাই চিনতে পারে। নতুন নির্মিতব্য কোনও ভবন শহরের দিগন্ত রূপরেখার উপরে কতটুকু প্রভাব ফেলতে পারে, তার উপরে তাই অনেক শহরে নিয়মকানুন থাকে।

## তথ্যসূত্র

বিষয়শ্রেণী:স্থাপত্য পরিভাষা
বিষয়শ্রেণী:নগরদৃশ্য
বিষয়শ্রেণী:গগনচুম্বী অট্টালিকা
বিষয়শ্রেণী:পৌর এলাকা
বিষয়শ্রেণী:পরিদৃশ্যকলা
বানিয়াগাঁতি এস. এন. একাডেমী স্কুল এন্ড কলেজ

**বানিয়াগাঁতি এস. এন. একাডেমী স্কুল এন্ড কলেজ** বাংলাদেশের সিরাজগঞ্জের একটি উচ্চবিদ্যালয় ও কলেজ। বর্তমানে এ প্রতিষ্ঠানে প্রায় ১০০০ এর অধিক ছাত্র-ছাত্রী অধ্যয়নরত আছে। প্রতিষ্ঠানটি *বানিয়াগাঁতি কলেজ* নামেও পরিচিত।

মাধ্যমিক ও উচ্চ মাধ্যমিক বিদ্যালয়ের একাডেমিক বিষয় রাজশাহী শিক্ষা বোর্ড দ্বারা নির্ধারিত বিষয়বস্তু এখানে পড়ানো হয়। এই প্রতিষ্ঠান থেকে শিক্ষার্থী এসএসসি ও এইচএসসি উভয় পাবলিক পরীক্ষায় অংশগ্রহণ করে।

## ইতিহাস
প্রতিষ্ঠানটি ১৯৩৮ সালে অত্র এলাকার বিদ্যানুরাগী, প্রভাব শালী, হিতৈষী ও হিন্দু তফশীল ব্যক্তিবর্গের সার্বিক সহযোগিতায় এম.ই স্কুল হিসেবে প্রতিষ্ঠা লাভ করে। এর পর ১৯৪৭ ইং সালে মাধ্যমিক স্তরে এবং ১৯৯৮ সালে তৎকালীন এম.পি ও মাননীয় মন্ত্রী আলহাজ মোঃ আব্দুল লতিফ বিশ্বাস মহোদয়ের ঐকান্তিক প্রচেষ্টায় উচ্চ মাধ্যমিক স্তরে উন্নীত হয়।

## অর্জন
বিগত বছরগুলাতে শিক্ষা ক্ষেত্রে ভালো ফলাফলের জন্য বেশ সুনাম অর্জন করেছে। রেকর্ড সংখ্যক পাশের হার এবং সর্বাধিক এ+ পাওয়ার গৌরব অর্জন এ প্রতিষ্ঠানটি করেছে। বিভিন্ন সামাজিক এবং সাংস্কৃতিক অনুষ্ঠান করায় অত্র প্রতিষ্ঠানটির ব্যাপক পরিচিতি রয়েছে।

## শিক্ষাক্রম
বানিয়াগাঁতি এস. এন. একাডেমী স্কুল এন্ড কলেজ জাতীয় শিক্ষাক্রম অনুসরণ করে থাকে। জাতীয় শিক্ষাক্রমের নিয়মানুযায়ী ৯ম এবং ১১শ শ্রেণীর শিক্ষার্থীদের বিজ্ঞান,বাণিজ্য ও মানবিক এই তিনটি বিভাগের যেকোনো একটি নির্বাচন করা বাধ্যতামূলক এবং সে অনুযায়ী নির্ধারিত শর্তপূরণ সাপেক্ষে শিক্ষার্থীদের নিজ পছন্দমত বিভাগ নির্বাচনের স্বাধীনতা রয়েছে।

## ছাত্র-ছাত্রীর সংখ্যা
;স্কুল শাখা
বর্তমানে স্কুল শাখায় ষষ্ঠ থেকে দশম শ্রেণী পর্যন্ত আনুমানিক ৬০০-৭০০জন শিক্ষার্থী অধ্যয়নরত আছে।

;কলেজ শাখা
বর্তমানে কলেজ শাখায় একাদশ ও দ্বাদশ শ্রেণীতে আনুমানিক ৩০০-৪০০জন শিক্ষার্থী অধ্যয়নরত আছে।

## শিক্ষকমণ্ডলী
;স্কুল শাখা
* কামরুল হাসান&ndash;প্রধান শিক্ষক।
 
;কলেজ শাখা
* খন্দকার নজরুল ইসলাম&ndash;অধ্যক্ষ।

## আরও দেখুন
* সরকারি কলেজ
* বেসরকারি কলেজ
* জাতীয় বিশ্ববিদ্যালয়

## তথ্যসূত্র

## বহিঃসংযোগ
* মাধ্যমিক ও উচ্চশিক্ষা অধিদপ্তর 

বিষয়শ্রেণী:১৯৪৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:সিরাজগঞ্জ জেলার মহাবিদ্যালয়
বিষয়শ্রেণী:১৯৪৭-এ প্রতিষ্ঠিত
বিষয়শ্রেণী:বাংলাদেশের বেসরকারি মহাবিদ্যালয়
মিনাখাঁ বিধানসভা কেন্দ্র

**মিনাখাঁ  (বিধানসভা কেন্দ্র)** ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র। এই কেন্দ্রটি তফসিলি জাতি এর জন্য সংরক্ষিত ছিল।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১২২ নং মিনাখাঁ বিধানসভা কেন্দ্রটি মিনাখাঁ সমষ্টি উন্নয়ন ব্লক এবং বাকজুরি, শালপুর, কুলতি  
এবং সোনাপুকুর শংকরপুর গ্রাম পঞ্চায়েত গুলি হাড়োয়া সমষ্টি উন্নয়ন ব্লক এর অন্তর্গত।

মিনাখাঁ (এসসি) বিধানসভা কেন্দ্রটি ১৮ নং বসিরহাট লোকসভা কেন্দ্র এর অন্তর্গত।

## বিধানসভার বিধায়ক

## নির্বাচনী ফলাফল
### ২০১১

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:উত্তর চব্বিশ পরগনা জেলার রাজনীতি